CELEX: 32015D1224(01)
Language: hu
Date: 2015-12-14 00:00:00
Title: Az Európai Parlament Elnökségének határozata (2015. december 14.) az európai parlamenti képviselők statútuma alkalmazási szabályainak módosításáról

24.12.2015   
            
            
               HU
            
            
               Az Európai Unió Hivatalos Lapja
            
            
               C 435/6
            
         AZ EURÓPAI PARLAMENT ELNÖKSÉGÉNEK HATÁROZATA
   (2015. december 14.)
   az európai parlamenti képviselők statútuma alkalmazási szabályainak módosításáról
   (2015/C 435/03)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre, és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 10. és 25. cikkére,
   mivel:
   
               (1)
            
            
               Az európai parlamenti képviselők statútuma alkalmazási szabályai (2) (a továbbiakban: alkalmazási szabályok) 69. cikkének (2) bekezdése értelmében munkatársakra vonatkozó, a 33. cikk (4) bekezdése szerinti parlamenti asszisztensi költségtérítés legmagasabb havi összege szükség esetén évente indexálandó az Európai Unió tisztviselőinek a 259/68/EGK, Euratom, ESZAK tanácsi rendeletben (3) rögzített személyzeti szabályzata 65. cikkének megfelelően megállapított adatok alapján.
            
         
               (2)
            
            
               A Bizottság ennek értelmében 2,4 %-ban határozta meg a 2015. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés összegének havi felső határát 2015. július 1-jei hatállyal ki kell igazítani 21 892 EUR-ra. Az Elnökség 2015. október 26-i határozata (4) értelmében ezt az összeget 2016. január 1-től23 392 EUR-ra kell módosítani,
            
         ELFOGADTA EZT A HATÁROZATOT:
   1. cikk
   Az alkalmazási szabályok 33. cikke (4) bekezdésének helyébe a következő szöveg lép:
   
      „(4)   A 34. cikk szerinti munkatársakra vonatkozó havi költségtérítés legmagasabb összege a 2015. július 1. és 2015. december 31. közötti időszakra 21 892 EUR. Ez az összeg 2016. január 1-től23 392 EUR-ra módosul.”
   
   2. cikk
   (1)   Ez a határozat az Európai Unió Hivatalos Lapjában való kihirdetését követő napon lép hatályba.
   (2)   Ezt a határozatot 2015. július 1-jétől kell alkalmazni.
   
      (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).
   
      (2)  Az Európai Parlament Elnökségének határozata (2008. május 19. és július 9.) az európai parlamenti képviselők statútumának alkalmazási szabályairól (HL C 159., 2009.7.13., 1. o.).
   
      (3)  HL L 56., 1968.3.4., 1. o.
   
   
      (4)  Az Európai Parlament Elnökségének határozata (2015. október 26.) az európai parlamenti képviselők statútuma alkalmazási szabályainak módosításáról (HL C 397., 2015.11.28., 2. o.).